b'\n_START_ARTICLE_\nValmieras draudzes novads\n_START_PARAGRAPH_\nValmieras draudzes novads (v\xc4\x81cu: Kirchspiel Wolmar) bija viens no 16 Vidzemes guber\xc5\x86as Valmieras apri\xc5\x86\xc4\xb7a draudzes novadiem.\n_START_SECTION_\nV\xc4\x93sture\n_START_PARAGRAPH_\nValmieras novads izveidojies k\xc4\x81 viens no trim T\xc4\x81lavas zemes galvenajiem novadiem blakus Burtniekiem un Trik\xc4\x81tai, caur to veda senais ce\xc4\xbc\xc5\xa1 no Gaujas ielejas uz Pleskavu un Ugauniju. P\xc4\x93c T\xc4\x81lavas dal\xc4\xab\xc5\xa1anas 1224. gad\xc4\x81 to ieguva Zobenbr\xc4\x81\xc4\xbcu ordenis, v\xc4\x93l\xc4\x81k tas bija viens no Livonijas orde\xc5\x86a Gaujas koridora novadiem. Livonijas orde\xc5\x86a mestrs Villekens no Endorpes T\xc4\x81lavas p\xc4\x81rvaldei 1283. gad\xc4\x81 Gaujas labaj\xc4\x81 krast\xc4\x81 uzc\xc4\x93la m\xc5\xabra pili un Sv\xc4\x93t\xc4\x81 S\xc4\xabma\xc5\x86a bazn\xc4\xabcu. 1323. gad\xc4\x81 Valmiera min\xc4\x93ta ar nosaukumu "Valdem\xc4\x81ra pils\xc4\x93ta"._NEWLINE_Livonijas kara laik\xc4\x81 1560. gad\xc4\x81 krievu karasp\xc4\x93ks aplenca un bombard\xc4\x93ja Valmieru, tom\xc4\x93r cietoksni ie\xc5\x86emt nesp\xc4\x93ja. 1577. gad\xc4\x81Valmieras cietoksnis padev\xc4\x81s Livonijas \xc4\xb7\xc4\x93ni\xc5\x86am Magnusam.'